

**Νέες επιτυχίες από το τζούντο! Συγχαρητήρια από τον ΚΟΑ**

Με δύο μετάλλια επιστρέφει η κυπριακή αποστολή του Τζούντο από το Ευρωπαϊκό Όπεν που έγινε στο Ταλίν της Εσθονίας! Ο Γιώργος Κρουσανιωτάκης κατέκτησε το χρυσό μετάλλιο στα -100kg, επιτυχία που είχε επαναλάβει και στους πρόσφατους ΑΜΚΕ, και η Σοφία Ασβεστά το χάλκινο στα -52kg. Στην ίδια διοργάνωση, η οποία δίνει βαθμούς για την ολυμπιακή κατάταξη και τους Ολυμπιακούς Αγώνες Παρίσι 2024, η Ζανέτ Μιχαηλίδου τερμάτισε στην πέμπτη θέση στα -78kg.

Ο Κυπριακός Οργανισμός Αθλητισμού συγχαίρει τον αθλητή και τις αθλήτριες μας για τις νέες μεγάλες διακρίσεις τους που αποδεικνύουν τη σταθερά ανοδική πορεία του κυπριακού τζούντο. Πολλά συγχαρητήρια επίσης στους προπονητές, την Ομοσπονδία και τις οικογένειες τους.